Document ID: /roh_data/filtered/fineweb-2-filterrobots_roh.jsonl.gz/60274

La cumissiun da l'Uniun europeica avessia pudì vesair e vegnir la crisa. A questa conclusiun vegn la curt dals quints da l'Uniun Europeica en sia critica nunusitadamain clera.. Las renfatschas concretas pertutgan il management da la crisa da finanzas dal 2008.
- La cumissiun n'haja betg percurschì ils problems finanzials d'intgins pajais - sco per exempel il Portugal u l'Irlanda, però era stadis che na fan betg part a l'uniun dal euro sco la Letonia, l'Ungaria e la Rumenia. Quai malgrà ch'ella avessia gì ils instruments necessaris.
- La cumissiun haja tractà malgist ils pajais en miseria. Las cundiziuns per programs d'agid da l'UE na sajan betg stadas las medemas per ils differents stadis.
- La cumissiun haja documentà manglusamain ils pajaments da milliardas.
Sin il cas il pli acut aifer l'Uniun Europeica - la Grezia - n'entra il rapport da la curt dals quints da l'UE betg. Per quest cas vegnia quai a dar investigaziuns extraordinarias.
La cumissiun da l'Uniun Europeica refusa per gronda part las renfatschas. Ella prendia dentant serius las recumandaziuns.
RR novitads 08:00